Beluga Liner

> A Beluga Liner a Saud Kruger csúcskategóriás utasszállító űrhajója azok számára, akik értékelik a luxust és a kényelmet. A bármelyik Saud Kruger gyártmányú űrhajónál nagyobb utaskapacitás, és hogy luxuskabinokkal is felszerelhető teszi a Beluga-t az egyetlen választássá azok számára, akik stílusosan akarnak utazni. — Játékbeli leírás
>
>

## Áttekintés

A Saud Kruger sorozatának harmadik tagja a Dolphin és az Orca után. A Beluga Liner a Type-9 utasszállító változata. A hatalmas raktér egy részét feláldozták, hogy luxuskabinokat lehessen beépíteni. Az Orca-hoz képest is jóval több utast szállíthat kényelemben és luxusban, alacsonyabb sebesség és gyengébb manőverezhetőség árán. Az eredmény lassú és nehézkes hajó, ami nehezen fér át az állomások folyosóján; a futóművek kiengedésekor a hátsó szárnyak lehajtódnak, ami megkönnyíti az áthaladást. Kompenzálásként a Beluga Liner felszerelhető 7-es osztályú Frame Shift Drive-val, és 128 tonna kapacitású üzemanyag tartállyal, ami lenyűgöző hatótávot biztosít a hosszútávú repülésekhez. A Beluga emellett felszerelhető vadász hangárokkal is, ami javítja a közepes támadóképességeket, noha így sem ajánlott, sőt, kvázi lehetetlen kifejezetten harcra optimalizálni.

Kereskedőhajóként a Beluga kapacitása legfeljebb 368 tonna. Ez igen kevés egy nagy és drága hajóhoz; alig 61 tonnával több, mint a szignifikánsak olcsóbb Type-7 Transporter kapacitása. Emellett, alig valamivel magasabb áron elérhető a megbízható és nagy kapacitású Type-9 Heavy. Összességében a Beluga egyszerűen nem hatékony választás a kereskedelemhez.

A Beluga Liner érdekes választás felfedezéshez. A megfelelő mérnöki fejlesztésekkel és egy Guardian Frame Shift Drive Booster-rel az ugrótávja 40-50 fényév is lehet, attól függően, hogy milyen modulokkal van felszerelve. Meg kell említeni azonban, hogy léteznek olcsóbb, kevésbé nehézkes hajók, amelyekkel nagyobb ugrótáv is elérhető. A Beluga-t az teszi mégis versenyképes felfedezőhajóvá, hogy elég hellyel rendelkezik a Fighter Hangar, és minden, a felfedezéshez alapvetően szükséges modul felszereléséhez, és marad még, az űrben kevésbé fontos további modulok (pl. Cargo Rack) beépítésére is hely. Nem szabad elmennünk a Beluga nyitott pilótafülkéje mellett sem, ami széles, akadálytalan kilátást biztosít.

A Beluga Liner rosszul teljesít harcban. Ugyan a hajó jobb fegyvertartókkal, és jobb manőverezhetőséggel bír, mint a Type-9, az öt darab, 2-es osztályú fegyvertartó elhelyezkedése nem teszi lehetővé a hajót megfelelően tűzvonal kialakítását, és még turreted weapon-ok segítségével sem tartható a cél. A legnagyobb hátránya a pajzsgenerátor és a hajótest tömege, ami a Beluga-t könnyű célponttá teszi még közepes tűzerő számára is. A kolosszális méterrel kombinálva nevetségesen nagy célpont és gyakran könnyű választás számos más hajónak, amin még egy Fighter Hangar beépítése sem segít sokat.

Nagy kapacitású utasszállítóként a Beluga számos hiányossággal küzd, amik miatt nem adekvát választás más szerepre. A Beluga nem szerelhető fel 6-os osztályúnál nagyobb pajzsgenerátorral, ami praktikusan lehetetlenné teszi a hajó tömegéhez optimális méretű generátor telepítését. A Beluga emellett hőkezelési problémákkal is küzd. Már az FSD töltése során is túlhevülhet. A melegedési problémák részben orvosolhatóan nagyobb és jobb erőmű telepítésével, de a nagyobb tömeg csökkenti az ugrótávot, ami egyébként is kisebb, mint az Orca ugrótávja. Utóbbinál csak marginálisan jobb harci képességekkel rendelkezik, és a frusztrálóan nagy méret a dokkolást is megnehezíti. A Beluga legyőzhetetlen azonban VIP utasok tömeges szállításában. Ennek ellenére túlspecializált űrhajó.